Turon (lutuing Pilipino)

Para sa dulseng Valenciano, tingnan ang Turon (lutuing Kastila).

Ang turon, na kilala rin bilang lumpiyang saging o sagimis, ay isang Pilipinong pangmeryenda na gawa sa mga saging (mas angkop kung saba o kardaba) na hiniwa nang manipis, binalutan ng pambalot ng lumpiya, at pinirito hanggang malutong ang balat at pinahiran ng kinaramelisadong asukal na pula. Maaari rin itong palamanan ng ibang pagkain. Pinakaraniwan ang langka, ngunit may mga resipi na nagsasahog ng kamote, mangga, kesong cheddar at buko.

Kahit nagmula ang salitang turon sa wikang Kastila, wala itong pagkakatulad sa kending Kastila na turrón (isang konpeksiyong gawa sa nugat na almendras). 

Karaniwang kinakain itong malutong at mangunguyang pagkaing tuwing meryenda o panghimagas. Patok din ito bilang pagkaing kalye,Home Cooking Rocks  [Astig ang Lutong Bahay] (sa wikang Ingles) nakuha noong Nobyembre 16, 2010 kadalasang ibinebenta kasama ng bananakyu,Resipi ng turon kamotekyu, at maruya.

 Kasaysayan 
Ipinapalagay na nagsimula ang paggawa ng turon sa mga komunidad sa Pilipinas na malapit sa mga puno ng saging at sagingan. Ibinagay ang mga ekstra sa mga tagaroon kapag may sobra mula sa ani, at kalaunang ibinebenta sa mga kalye. 

Sa Malabon, tumutukoy naman ang salitang turrón o turon sa pinritong panghimagas na binalutan sa pambalot-lumpiya at pinalamanan ng matamis na monggo, habang tumutukoy ang valencia sa baryante na may saging sa loob. Karaniwang ibinebenta ang turon na saging ng Malabon sa pangalang valencia trianggulo na may natatanging hugis na tatsulok.

 Tingnan din 

 Pinasugbo
 Bananakyu
 Kamotekyu
 Maruya

Mga sanggunian

Kategorya:Lutuing Pilipino
Kategorya:Mga pagkaing pangminandal
Kategorya:Panghimagas ng Pilipinas
Kategorya:Pagkaing kalye